সুনামগঞ্জ, বাংলাদেশনিউজ২৪x৭.কম  সুনামগঞ্জের তাহিরপুর উপজেলার বড়ছড়া শুল্ক ষ্টেশন থেকে পাটলাই নদীর নৌপথে দেশের বিভিন্ন ইটভাটা ও  সিমেন্ট ফ্যাক্টরিতে কয়লা-চুনা পাথর পরিবহনের সময় সংঘবদ্ধ চাঁদাবাজদের দৌরাত্তের কারনে ফের ব্যবসা বাণিজ্যে অচলাবস্থার সৃষ্টি হয়েছে। কয়লা ও চুনা পাথর বোঝাই প্রতি কার্গো ও ট্রলার থেকে ৩শ-৫শ টাকা হারে চাঁদা আদায়ের বিরুদ্ধে উপজেলার মন্দিয়াতা গ্রামের মৃত সোনা মিয়ার পুত্র সাজিনুর মিয়া বাদী হয়ে তাহিরপুর থানায় ১৯ জনকে আসামী করে মামলা দায়ের করেছেন। মামলা নং ৬৮, অভিযুক্তরা হলেন উপজেলার কুড়েরপাড়া গ্রামের মৃত আঃ জলিলের পুত্র আকবর আলী, শিবরামপুর গ্রামের মৃত তোতা মিয়ার পুত্র মতিউর রহমান, মন্দিয়াতা গ্রামের আবাছ আলীর  পুত্র আলী রেজাসহ আরো ১৬জন।  উল্লেখ্য, ২৯শে ডিসেম্বরের পর থেকে স্থানীয় আওয়ামী লীগের নাম ভাঙিয়ে বেপরোয়া ভাবে চাঁদাবাজী করে আসছে ।  বাংলাদেশনিউজ২৪x৭.কম/এসএ.